— 536 — e 
ques forts qu'ils y tenoient encore, rendus et restituez 
ès mains de la Reyne et de mon l' general par delà, et 
par ainsi faisant ladite paix, j'ay pacifié ledit Royaume 
d'Escosse que je tiens et possède avec tel commande- 
ment et obéissance que j'ay en France ; ausquels deux 
Royaumes j'en ay joint et uny un autre, qui est Angle- 
terre, dont par une perpétuelle union, alliance et 
confederation je puis disposer, comme de moy mesme, 
du Roy, de ses subjets et de ses facultés, de sorte que 
lesdits 3 royaumes ensemble se peuvent maintenant 
estimer une mesme Monarchie : or après ces choses 
faites, je me suis bien voulu transporter en mon pays 
de Boulonois, pour voir et visiter ma ville de Bou- 
_ logne, et les susdits forts : et si auparavant ceux qui 
les avoient approchez, me les avoient fait difficiles à 
prendre, Je les ay estimez imprenables quand je les 
ay veus et visitez, garnis comme ils estoient de tout 
ce quil leur falloit, de sorte que je vous puis dire que 
ce sont ouvrages admirables. Estant là, j'ay fait re- 
tourner tous mes subjets, les ay restablis en leurs 
terres, licencié une partie de mes gens tant de cheval 
que de pied, tenant les vieilles bandes françoises, aus- 
quelles je fais tenir garnison par mes villes et places 
de frontière pour estre entretenues d’ordinaire; car je 
pense qu’il est impossible d'en voir de si belles, ny si 
entieres qu'elles sont, avec si braves soldats ny si 
bien armés : de sorte qu’il n'y a aucun qui ne soit 
capable d'estre capitaine et ie pense qu'avec cette 
troupe l'on aura tousiours moyen de faire et dresser 
une grosse ét puissante armée, ayant pourveu et 
_ donné ordre à tout j'ay repris mon chemin en ce 
lieu. .» 
